Němcy (AK/SN). 20 dwurěčnych T-shirtow je tele dny Němčanska Witaj-pěstowarnja „Pumpot“ w nošerstwje Serbskeho šulskeho towarstwa darjene dóstała. Přepodałoj staj je zamołwita za serbske naležnosće města Wojerec Gabriela Linakowa a Madeleine Matschke z marketingoweho towarstwa Swójbny region Hoy. Na T-shirtach steji mjez druhim „Něžny jandźel z Wojerec“.
Ideju měješe měšćanski marketing, kotrehož akterojo chcedźa tež serbsku rěč a identitu w měsće skrućić. „Smy swójbny region a chcemy, zo dalše swójby do Wojerec přićahnu“, rozłožuje Madeleine Matschke. Kóžde we Wojerecach nawonarodźene dźěćo tajki dwurěčny T-shirt abo lack dóstanje. Dohromady maja tuchwilu 700 na składźe, štož něhdźe lěto dosaha.
szl_Latn szl_Latn